b"\n_START_ARTICLE_\nBabel Fish (band)\n_START_PARAGRAPH_\nBabel Fish var et pop/rock-band fra Oslo. Bandet startet opp p\xc3\xa5 slutten av 80-tallet, og brukte de f\xc3\xb8rste \xc3\xa5rene flere ulike bandnavn. De ga blant annet ut singelen \xc2\xabLight of Day\xc2\xbb i 1996 under navnet Daily Planet f\xc3\xb8r de endte opp med navnet Babel Fish, hentet fra Douglas Adams' Haikerens guide til galaksen. Bandet fikk kontrakt med Atlantic Records som lanserte debutalubmet Babel Fish over hele verden i 1998. Albumet var devlis spilt inn i Norge med Kai Rob\xc3\xb8le som produsent og i Bearsville Studios i Woodstock med Neil Perry som produsent. Bandet gjorde flere konserter og turneer i Europa, og varmet blant annet opp for The Corrs og Barenaked Ladies og spilte p\xc3\xa5 de tyske festivalene Rock am Ring og Rock im Park. Under Spellemannprisen 1999 vant de videoprisen for videoen til \xc2\xabLight of Day\xc2\xbb._NEWLINE_Etter debutalbumet f\xc3\xb8lte bandet seg tilsidesatt av plateselskapet. De brukte derfor mye tid og krefter p\xc3\xa5 \xc3\xa5 bli l\xc3\xb8st fra kontrakten. I 2002 fikk de endelig gitt ut sitt andre album, Coming Up for Air, denne gangen med Warner som plateselskap. _NEWLINE_Gruppen deltok i Melodi Grand Prix 2011, og de vant delfinalen i Flor\xc3\xb8, 22. januar."